40 വര്ഷം കാട്ടില് കഴിഞ്ഞപ്പോള് രോഗം പോലും പേടിച്ചു, പക്ഷേ കാടുവിട്ടപ്പോള് അഭിനവ ടാര്സന് സംഭവിച്ചത് ഹാനോയി: നാല്പ്പതുവര്ഷം കാട്ടില് ജീവിച്ചയാള് ആധുനിക ജീവിതം തുടങ്ങിയ എട്ട് വര്ഷം കഴിഞ്ഞപ്പോള് കാന്സര് ബാധിച്ച് മരിച്ചു. അഭിനവ ടാര്സന്, ഒര്ജിനല് ടാര്ഡന് എന്നീ പേരുകളില് അറിയപ്പെടുന്ന വിയറ്റ്നാം കാരനായ ഹോ വാന് ലാംഗിനാണ് ഈ ദുര്ഗതി. പരിഷ്കൃത ലോകത്തെ ഭക്ഷണവും ജീവിത രീതികളും അദ്ദേഹത്തിന്റെ ശരീരത്തില് വരുത്തിയ മാറ്റമാണ് രോഗമുണ്ടാക്കിയതെന്നാണ് ഡോക്ടര്മാര് പറയുന്നത്. 1972 ല് വിയറ്റ്നാം യുദ്ധസമയത്ത് അമേരിക്കയുടെ രൂക്ഷമായ ബോംബാക്രമണത്തില് നിന്ന് രക്ഷപ്പെടാനാണ് രക്ഷിതാക്കള്ക്കൊപ്പം ഹോ വാന് ലാംഗ് കാടുകയറിയത്. നാട്ടിലെത്തിയാല് ബോംബ് വീണ് ജീവന് നഷ്ടപ്പെടുമെന്ന ഭയമുള്ളതിനാല് കാട്ടില് തന്നെ കഴിയാന് അവര് തീരുമാനിക്കുകയായിരുന്നു. അങ്ങനെ അവര് ശരിക്കും കാടന്മാരായി ആരോഗ്യത്തോടെ ജീവിച്ചു. കാട്ടില് നിന്ന് കിട്ടുന്നതായിരുന്നു ഭക്ഷണം. ചിലത് വേവിച്ചും മറ്റുചിലത് പച്ചയ്ക്കും ഭക്ഷിച്ചു. വലിയ ഇലകളും മരവുരിയുമായിരുന്നു വസ്ത്രം. ചെറിയൊരു രോഗംപോലും പിടിപെടാതെ അവര് വര്ഷങ്ങളോളം കാട്ടില് കഴിഞ്ഞു.ബന്ധുക്കള് എത്ര നിര്ബന്ധിച്ചിട്ടും കാടുവിടാന് അയാള് കൂട്ടാക്കിയില്ല. എന്നാല് 2013ല് ഹോ വാന് പരിഷ്കൃതലോകവുമായിബന്ധം സ്ഥാപിക്കാന് നിര്ബന്ധിതനായി. അസുഖബാധിതനായ അച്ഛന്റെ ചികിത്സയ്ക്ക് സഹായം തേടിയായിരുന്നു ഇത്. കാടിന് തൊട്ടടുത്തുള്ള ഒരു ഗ്രാമത്തിലാണ് ഹോ വാന് എത്തിയത്. അധികൃതര് മുന്കൈയെടുത്താണ് ഹോവാനെ കാട്ടില് നിന്ന് നാട്ടിലേക്ക് പറിച്ചുനട്ടത്. വിയറ്റ്നാം യുദ്ധം അവസാനിച്ചിട്ടില്ലെന്നാണ് അപ്പോഴും അയാള് കരുതിയത്. തുടക്കത്തില് ചില പരിഭ്രമങ്ങള് ഉണ്ടായെങ്കിലും ഹോ വാന് പുതിയ ലോകത്തെ സുഖസൗകര്യങ്ങള് ആസ്വദിക്കാന് തുടങ്ങി. സംസ്കരിച്ച മാംസവും മദ്യവുമൊക്കെ അയാള് ഉപയോഗിച്ചു . മോഡേണ് വസ്ത്രങ്ങളും ധരിച്ചുതുടങ്ങി. ഒപ്പം സംസാരഭാഷയും പഠിച്ചു. ഹോ വാന്റെ അച്ഛനെ ആശുപത്രിയില് പ്രവേശിപ്പിച്ച് ചികിത്സ നല്കിയെങ്കിലും 2017ല് അദ്ദേഹം മരിച്ചു. എന്ത് രോഗം ബാധിച്ചാണ് മരിച്ചതെന്ന് ഇപ്പോഴും വ്യക്തമല്ല. അച്ഛന്റെ മരണശേഷം ഹോ വാന് ഒരു പക്കാ മോഡേണായി. പക്ഷേ, അതോടെ അദ്ദേഹത്തിന്റെ ആരോഗ്യസ്ഥിതി പ്രശ്നമായി തുടങ്ങി. ഇടവിട്ടുള്ള വയറുവേദനയായിരുന്നു ആദ്യ ലക്ഷണം. രൂക്ഷമായപ്പോഴാണ് കരളില് കാന്സറാണെന്ന് തിരിച്ചറിഞ്ഞത്. അതോടെ ചികിത്സതുടങ്ങി. പക്ഷേ, ജീവന് രക്ഷിക്കാനായില്ല. കഴിഞ്ഞദിവസം രോഗം രൂക്ഷമായതിനെ തുടര്ന്ന് അദ്ദേഹം മരിച്ചു. സുഖമായി കാട്ടില് ജീവിച്ചിരുന്ന അദ്ദേഹത്തെ നാട്ടിലെത്തിച്ച് ആധുനിക മനുഷ്യന് അദ്ദേഹത്തെ കൊല്ലുകയായിരുന്നു എന്നാണ് പലരും ഹോ വാന്റെ മരണത്തോട് പ്രതികരിച്ചത്.